
ДОНИРАЊЕ ЈАЈНИХ ЋЕЛИЈА: СТАВОВИ СТУДЕНАТА ПРЕМА ДОНИРАЊУ И ЖИВОТНЕ ВРЕДНОСТИ

Апстракт
Донирање јајних ћелија је поступак који укључује тзв. репродуктивне друге у процес зачећа. За донирање је везано више дилема; различите Европске земље различито решавају неке од њих. У Републици Србији дозвољено је само добровољно донирање ооцита, а донори могу бити жене из опште популације или жене укључене у процес ВТО. Предвиђено је да донори остану анонимни за дете које је зачето уз њихову помоћ. Пошто је ова опција превладавања стерилитета нова за наше друштво, треба едуковати јавност и радити на формирању позитивних ставова према донирању. Инострана искуства говоре да постоји већа потражња за јајним ћелијама од количине која се може обезбедити, што је додатни разлог за истраживање ставова и планирање адекватних кампања. У овом истраживању испитани су ставови студената према донирању ооцита, као и разлике у изражености животних вредности у односу на прихватање донирања (N=503; 206 младића, 297 девојака). Употребљен је упитник направљен по угледу на скалу шведсих аутора за испитивање ставова потенцијалних донора (Skoog-Svanberg, Lampic, Bergh, & Lundkvist, 2003) и Шварцов упитник животних вредности (Schwartz, 2002). Ставови студената према донирању ооцита уопште су генерално позитивни. При процени специфичних околности у вези са донирањем (пацијенти-донори, медијско промовисање, анонимност донора) добијени су различити одговори – нема доминатног става. Разлике у изражености појединих животних вредности код испитаника који подржавају донорање добијене су само на подузорку младића: израженија Отвореност за промене и Превазилажење себе. У раду су дате и неке конкретне идеје у вези са промоцијом донирања ооцита.
Кључне речи: донирање јајних ћелија, потенцијални донори, ставови према донирању, животне вредности

УВОД
Донирање јајних ћелија у Републици Србији дозвољено је законом о Биомедицински потпомогнутој оплодњи из априла 2017. године (Закон о БМПО; Службени гласник РС, 40/2017). Међутим, закон се још увек не спроводи у пракси, јер се све до априла 2019. године чекало на сет правилника којима ће бити детаљно уређена донација гамета (девет правилника објављених у Службеном гласнику РС, 27/2019[footnoteRef:1]). Следећи корак био је отварање Банке репродуктивних ћелија, што је учињено 21. маја 2019. године – Банка се налази у Гинеколошко-акушерској клиници Клиничког центра Србије (у Београду). Иако је ово важна и охрабрујућа вест за све оне парове који не могу да остваре трудноћу без донираних ооцита, врло брзо се испоставило да се донори не јављају банци. Чини се да и даље постоје нејасноће у вези са процедуром, али и са самим просторијама за ову намену. У сваком случају, очигледно је да још увек нису испуњени сви формални услови да донација репродуктивних ћелија започне у Србији. А да ли смо спремни психолошки? Какви су ставови потенцијалних донора према донирању јајних ћелија? Шта можемо очекивати и учинити да ова могућност превладавања стерилитета заживи? [1:  Правилници су доступни на http://www.pravno-informacioni sistem.rs/SlGlasnikPortal/eli/rep/sgrs/ministarstva/pravilnik/2019/27/ ] 

Донирање јајних ћелија
Донирање ооцита је сложенији и ивазивнији процес у односу на донирање сперматозоида. Жена која жели да донира јајне ћелије узима хормонску терапију и подвргава се аспирацији – вађењу јајних ћелија. Репродуктивне ћелије, које ће се чувати у Банци, према нашем Закону, могу да затраже „пунолетна и пословно способна жена и мушкарац којима је потребна помоћ поступцима БМПО у лечењу неплодности“ (из Члана 25, став 1), а „изузетно, право на поступке БМПО има и пунолетна и пословно способна жена која живи сама и која је способна да врши родитељску дужност“ (из Члана 25, став 2). Међутим, „дозвољена је употреба дарованих репродуктивних ћелија само код једног супружника, односно ванбрачног партнера, као и код жене из члана 25. став 2. овог закона“ (Члан 29. став 2), тако да ће дониране ооците моћи да добије жена која је у стабилној партнерској вези, где донирање сперматозоида није потребно[footnoteRef:2]. Дониране јајне ћелије биће оплођене сперматозоидима партнера намераване мајке, након чега се ради ембриотрансфер. Ово је процес вантелесне оплодње (даље ВТО), само што жена која даје јајну ћелију (донор) није иста жена која ће добити ембрион (намеравана мајка). Донирање јајних ћелија омогућава намераваним мајкама да прођу кроз процес трудноће и да роде дете, које генетички није њихово. Није лако одредити коликом броју жена је потребна донација ооцита за остваривање трудноће. Укупна преваленца стерилитета се процењује различито, а студије показују да од 6 до 15 процената жена у репродуктивном периоду има проблема са зачећем (Stanford, 2013; Petz, Janic, & Craig, 2016; Ceballo, Abbey, & Schooler, 2010). Међутим, разлози за стерилитет су бројни, тј. не морају бити везани за квалитет јајних ћелија, односно за репродуктивно здравље жене уопште. Одређена процена се може добити из података ESHRE (Европског удружења за хуману репродукцију и ембриологију) за 28 европских земаља, у којем се наводи да су, од око 500 000 циклуса ВТО у Европи 2013. године, 39 000 били третмани са донираним јајним ћелијама (ESHRE fact sheets 3, 2017; Andersen, Goossens, Gianaroli, Felberbaum, de Mouzon, & Nygren, 2007). Ови подаци нас наводе на закључак да је у, отприлике, 8 процената свих ВТО циклуса било потребно коришћење донираних јајних ћелија. Ипак, не можемо се потпуно ослонити на ову процену јер у шест земаља није било дозвољено донирање, а подаци укључују само оне парове који су успели да дођу до донираних јајних ћелија.  [2:  Ако је жени која живи сама потреба и донација јајне ћелије и донација сперматозоида, и даље постоји легална опција (као и за парове којима су потребне и мушке и женске репродуктивне ћелије), а то је употреба донираних ембриона „партнера насталих у поступку хомологне оплодње, када супружници, односно ванбрачни партнери од којих потичу ембриони не желе да их користе за сопствену оплодњу, уз њихов изричит писмени пристанак.“ (Члан 29. став 3).] 

Донација јајних ћелија је третман неплодности који укључује 'трећу страну' ('third party' treatment; ESHRE fact sheets 3, 2017), односно 'репродуктивне друге' ('reproductive others'; Freeman, Graham, Ebtehaj, & Richards, 2014), као што је случај и са донацијом сперматозоида, ембриона и сурогат материнством. Донирање јајних ћелија није дозвољено у свим европским земљама – нпр. и даље је илегално у Немачкој. Неке земље дозвољавају донацију ооцита уз анонимност донора (као Француска, Грчка, Мађарска, Италија, Пољска, Португaл, Словенија и Шпанија) или уз не-анонимне доноре, који су отворени за контакт када дете постане пунолетно (као у Аустрији, Финској, Холандији, Шведској и Уједињеном Краљевству). Законом о БМПО Републике Србије предвиђено је да донори буду анонимни (Члан 55–57). Земље се разликују и у односу на надокнаду коју донор јајних ћелија може да добије. На пример, Француска дозвољава (само) надокнаду реалних трошкова везаних за процес донирања, а такав модел предвиђа и наш закон. „Забрањено је нуђење, односно даривање репродуктивних ћелија, односно ембриона ради стицања имовинске или било које друге користи.“ (Члан 32, став 1 Закона о БМПО). Трошкови који ће донору бити надокнађени везани су за привремену спреченост за рад и трошкове превоза повезане са донацијом, као и за накнаду 'прекомерне штете' која се у току процеса може појавити код донора (из Члана 32). Има истраживача који сматрају да је финансијска компензација донора најбољи начин за осигуравање довољног броја ћелија (Shapiro, 2018; Bayefsky, DeCherney, & Berkman, 2016). Међу државама Европе, Шпанија даје највећу финансијску компензацију (око 1000 евра), а то је и земља са највећим бројем донора јајних ћелија – чак 50 процената свих донација у Европи. Донори су анонимни, а запослени на шпанским ВТО клиникама сматрају да би укидање анонимности донора имало негативан утицај на број донација.	Comment by Jelena OK: Ново, од старих делова
1309 знакова мање сада, за ово, на српском
[bookmark: _Hlk16540884]У Португалу донор јајних ћелија добија фиксни износ од 627 евра, у Уједињеном Краљевству 750 фунти (што је око 820 евра), у Данској 7000 данских круна (око 930 евра), па до 1000 евра у Шпанији (ESHRE fact sheets 3, 2017; Pavone, 2018). Има истраживача који сматрају да је финансијска компензација донора најбољи начин за осигуравање довољног броја ћелија (Shapiro, 2018; Bayefsky, DeCherney, & Berkman, 2016). Међу државама Европе, Шпанија се издваја као земља са највећим бројем донора јајних ћелија – чак 50 процената свих донација у Европи (Pavone, 2018). Из тог разлога, у Шпанију и даље долази значајан број иностраних пацијената ради ВТО са донираним ооцитима. Истраживање ECHRE показало је да Шпанија има највећи проценат студенткиња донора у односу на друге земље Европе (25%), као и највећи проценат донора који немају стално запослење (28%) (ESHRE fact sheets 3, 2017). Раније је речено да се донирање јајних ћелија у Шпанији плаћа око 1000 евра и да су донори анонимни. Запослени на шпанским ВТО клиникама сматрају да би укидање анонимности донора имало негативан утицај на број донација. Циљна група клиника у овој земљи су жене између 18 и 25 година, у неким околностима до 28 година (Pavone, 2018). Оне за две до три недеље могу да зараде 1000 евра и очигледно да је то за многе привлачна опција. Уздржаћемо се од етичких разматрања у овом раду, мада се заиста намеће питање да ли оваква донација представља добровољни, алтруистички чин слободне воље, као што шпански закон предвиђа (Pavone, 2018). Све ове податке је важно знати да би се боље разумело у шта се упуштамо и шта се генерално може очекивати у нашој земљи.	Comment by Jelena OK: Staro
Ставови и мотиви везани за донирање јајних ћелија.
Социјални и психолошки фактори који одређују донирање су од велике важности за клинике, законодавце и кампање. Колико год да синтагма 'регрутовање донора' грубо звучи, без интензивне кампање усмерене ка постизању овог циља донора ће бити врло мало. Широкој јавности су стерилитет, ВТО и донирање гамета недовољно познати. Испитивањем ставова потенцијалних донора треба доћи до података који би потом били искоришћени у креирању адекватних акција за приближавање донирања јавности, односно за мотивисање потенцијалних донора на овај чин. 
Није лако дати одговор на питање шта су најчешћи мотиви за донирање јајних ћелија откривени досадашњим истраживањима, јер постоји више типова донора. Компензација донора се разликује – од потпуно добровољног, материјално некомпензованог донирања, до компензације, односно попуста у цени њиховог актуелног ВТО поступка донора. Доноре не-пацијенте истраживачи деле на познате[footnoteRef:3], комерцијалне, добровољне и потенцијалне (Purewal & van den Akker, 2009a). Према нашем закону, донације јајних ћелија ће моћи да дају ВТО пацијенти, без компензације, и добровољни донори (где је, по дефиницији, компензација искључена). Наравно, све здраве особе у репродуктивном периоду можемо посматрати као потенцијалне доноре.	Comment by Jelena OK: Склањам њиховог	Comment by Jelena OK: поступка донора, донора додато [3:  Познати донори су особе које се одлучују на донирање зарад познатог пара (пријатељи, рођаци), али њихове репродуктивне ћелије неће добити тај пар, већ други пар у процесу ВТО, за који ће донор заправо бити анониман. Бенефит за пар који је обезбедио донора је избијање на врх листе за донацију. Овакав тип донора се назива познатим, јер су одлучили да донирају због помоћи пару са којим имају блиске везе. (Дакле, ово нису не-анонимни донори, што је варијанта комерцијалног донирања.)] 

Мотиви пацијената донора су највише испитивани у Уједињеном Краљевству, јер је то доминантан начин на који УК покушава да обезбеди дониране ооците (Blyth & Golding, 2008). Међутим, са становишта припрема за донирање у Србији ови резултати нису најрелеватнији, јер су испитивани пацијенти донори имали компензацију у виду попуста на сопствени третман. Укратко речено, већина истраживања показује да алтруизам јесте значајан мотив за ‘дељење ооцита’ (енг. ‘egg sharing’), али је подједнако важан, а понекад и важнији, сопствени интерес (Blyth, 2004; Rapport, 2003). Позитивна страна овог начина долажења до донора јесте то што се здраве жене не излажу (непотребној) хормонској терапији (Simons & Ahuja, 2005), међутим, могу се набројати и значајне бојазни везане за дељење ооцита, од којих ћемо поменути само најважније не-медицинске које издвајају Блит и Голдинг (2008): донори могу касније зажалити због своје одлуке; у околностима у којима се налази, жена пацијент – потенцијални донор, не може да дâ валидан добровољни пристанак; и претварање репродуктивних ћелија у робу којом се тргује.
У испитивањима добровољних донора јајних ћелија као најважнији мотив, односно животна вредност, издвојен је алтруизам (Fielding et al., 1998; према Purewal & van den Akker, 2009a; Byrd, Sidebotham, & Lieberman, 2002; Kirkman, 2003; Jadva, Freeman, Kramer, & Golombok 2011; Lampic, Skoog-Svanberg, & Sydsjö 2014). Истраживања су показала и да многи добровољни донори имају искуства са стерилитетом преко породичних, пријатељских или пословних веза, што их мотивише да помогну другима (Söderström-Anttila, 1995; према Bracewell-Milnes et al., 2016; Byrd et al., 2002). Интересантно је да је већина добровољних донора против финансијске компензације донације ооцита (Purewal & van den Akker, 2009a). Шав је у интервјуима са добровољним донорима наилазила на став да би финансијска компензација учинила јефтиним дар које оне дају другој жени (Shаw, 2007; према Purewal & van den Akker, 2009a). Треба поменути и да новија прегледна студија истраживања донора јајних ћелија (Bracewell-Milnes et al., 2016) као конзистентан налаз издваја жељу добровољних донора да сазнају да ли је њихова донација довела до рођења детета. Када је реч о значају фактора анонимност-неанонимност донора, две студије са испитаницима који су претходно били донори (Craft, 2005; Frith, Blyth & Farrand, 2007) показују да би око две трећине донора поново донирало ћелије, без обзира на укидање анонимности, али за једну трећину нови услови нису прихватљиви. Бојазни донора биле су везане управо за различите аспекте контакта са дететом који оно има права да оствари након осамнаесте године (Frith et al., 2007). Поменућемо још само једно истраживање у којем су испитаници били донори јајних ћелија из једанаест Европских земаља (Pennings et al., 2014). Истраживачи су до испитаника дошли преко клиника, тако да узорак садржи све типове донора, а закључци су следећи: испитаници су своју мотивацију најчешће процењивали као чисто алтруистичку (47,8%) и алтруистичку са финансијском (33,9%). Значајно мањи проценат испитаника се определио за чисто финасијске разлоге (10,8%), алтруистичке и личну корист (попуст на сопствени ВТО третман; 5,9%) и на последњем месту је сопствени третман као разлог донирања (2%). Истраживачи на основу добијених података износе и да је генерални профил донора овог истраживања добро образована, 27-годишња жена, која живи са својим партнером и дететом и која се одлучује на донирање углавном из жеље да помогне другима (Pennings et al., 2014).
Што се тиче потенцијалних донора, студије показују да и мушкарци и жене из опште популације генерално показју позитивне ставове према донацији јајних ћелија (Kailasam Sykes, & Jenkins, 2001; Urdapilleta, Chillik, & Fernández, 2001; Chliaoutakis, Koukouli, & Papadakaki, 2002; Skoog-Svanberg, Lampic, Bergh, & Lundkvisk, 2003a; Isikoglu et al., 2006; Khalili, Isikoglu, & Ghasemi 2006; Purewal and van den Akker, 2006, 2009b). Ипак, треба приметити да је знање о процесу донације ооцита доста скромно, нарочито у популацији која нема проблема са фертилитетом (Chliaoutakis et al., 2002; Isikoglu et al., 2006; Khalili et al., 2006); a универзитетско образовање није повезано са бољим познавањем процеса донирања, као ни питања фертилитета уопште (García, Vassena, Trullenque, Rodríguez, & Vernaeve, 2015). У неким студијама је добијено да мушкарци имају позитивније ставове према донирању јајних ћелија него жене (Chliaoutakis et al., 2002; Isikoglu et al., 2006). Упркос позитивним ставовима потенцијалних донора, донираних ћелија, као што је речено напред, нема довољно. Ипак, позитиван став охрабрује претпоставку да би промотивне акције могле бити добро примљене. 
Животне вредности
[bookmark: _Hlk18778604]У спроведено испитивање ставова према донирању укључене су и животне вредности, онако како их одређује Шварц (Schwartz 2002, 2012). Вредности су пожељни циљеви, различите важности, који делују као усмеравајућа начела у човековом животу. Можемо их схватити и као дубоко укорењену апстрактну мотивацију која наводи, оправдава или објашњава ставове, норме, мишљења и акције (Schwartz 2002). Дакле, ово је конструкт који, према Шварцу, има снажну предиктивну и експланаторну моћ за многе проблеме којима се друштвене науке баве. Његов добро познати циркумплекс модел чини десет различитих мотивацијских циљева, односно вредносних домена: Усмереност на себе, Универзализам, Човекољубље, Традиција, Конформизам, Сигурност, Моћ, Постигнуће, Хедонизам и Стимулација. Ови вредносни домени формирају четири категорије вишег реда, које се представљају помоћу две ортогоналне димензије: Отвореност за промене (Усмереност на себе и Стимулација) наспрам Конзервативности (Сигурност, Конформизам и Традиција); и Усмереност на себе, тј. Само-постигнуће (Постигнуће, Моћ и Хедонизам) наспрам Превализажења себе, тј. Само-одрицања (Универзализам и Човекољубље). Сам Шварц (2012) износи да се Хедонизам налази између Отворености за Промене и Усмерености на себе; у овом истраживању Хедонизам је био ближи Само-постигнућу. Алтруистичке вредности садржане су у Превазилажењу себе.
Први циљ спроведеног истраживања је испитивање ставова студената – потенцијалних донора према донирању јајних ћелија. Други истраживачки циљ је испитивање изражености појединих животних вредности код оних испитаника који имају позитивне, односно негативне ставове према донирању. Значај спроведеног истраживања огледа се у расветљавању ставова према овој новој могућности превладавања стерилитета. 
МЕТОД
Узорак и процедура
Узорак испитаника чини 503 студента Универзитета у Нишу, 206 младића и 297 девојака (узраста од 18 до 27 година; М = 20.57, SD = 1,41). Истраживање је спроведено на факултетима у пролеће 2019. године. Истраживање је спроведено након упознавања испитаника са сврхом испитивања и њиховог усменог пристанка на учешће. 
Инструменти
На самом почетку упитника дат је кратак текст који предочава испитаницима да у РС постоји закон који дозвољава донирање гамета, јер смо желели да се уверимо да испитаници схватају да их испитујемо о реалној могућности за превладавање стерилитета у Србији. Након тога испитаници су прво одговорили на питање да ли су, пре добијања упитника, знали за постојање оваквог закона.
Задата је скала ставова о донирању јајних ћелија, састављена по угледу на скалу шведских аутори, који су се у више наврата бавили донирањем ооцита (Skoog-Svanberg, Lampic, Bergh, & Lundkvist, 2003). Садржај ајтема је прилагођен општој популацији, тј. не претпоставља детаљно познавање процеса донирања, нити поступка ВТО. Овде ће бити приказани подаци са субскале ставова о донирању јајних ћелија уопште и субскале везане за процену специфичних околности у вези са донирањем. За овај инструмент није предвиђено рачунање поузданости, јер је сам предмет мерења такав да провоцира неконзистенте одговоре код испитаника, што ће бити објашњено у Дискусији.
За мерење животних вредности употребљен је Шварцов упитник, форма која је конструисана за европско истраживање ESS (European social survey; Schwartz, 2002). Упитник садржи 21 изјаву о различитим стремљењима у животу, а испитаник одговара на шестостепеној Ликертовој скали, од 1 – поптуно неважно, до 6 – изузетно важно (за самог испитаника). У анализи резултата коришћени су скорови који означавају четири категорије вишег реда: Отвореност за промене, Конзервативност, Превализажење себе и Усмереност на себе.

РЕЗУЛТАТИ ИСТРАЖИВАЊА

Табела 1: Знање о постојању Закона о БМПО
	Да ли сте знали да је у Републици Србији усвојен закон који омогућава донирање полних ћелија-гамета?

	[bookmark: _Hlk6856061]
	Фреквенца
	Проценат

	[bookmark: _Hlk6856092]
	Младићи
	Девојке
	Младићи
	Девојке

	Да
	52
	116
	25,7
	39,1

	[bookmark: _Hlk6855899]Не
	153
	181
	74,3
	60,9

	Укупно
	206
	297
	100
	100


Из Табеле 1 можемо видети да највећи број наших испитаника није знао за закон о донирању гамета. Хи-квадрат тест показује да су девојке о овом питању обевештеније него младићи (p < .01).
[bookmark: _Hlk14187854]
Табела 2: Ставови према донирању јајних ћелија уопште
	
Тврдња
	
Понуђени
одговори*
	Младићи
N 206
	Девојке
N 297
	Значајност разлика
 χ2  тест

	
	
	Проценат
	Проценат
	

	1. Ако моја пријатељица/познаница жели да донира јајне ћелије, ја бих подржао/ла њену одлуку.
	1
2
3
4
	71,4
22,3
2,9
3,4
	87,5
8,1
2,7
1,7
	
χ2 =19,99
df = 3
p =.000

	2. Ако моја пријатељица/познаница жели да добије дониране јајне ћелије, ја бих подржао/ла њену одлуку.
	1
2
3
4
	69,4
22,3
5,8
2,4
	86,5
6,7
3,4
3,4
	
χ2 =23,20
df = 3
p =.000

	3. Ако је пар неплодан, усвајање би требало да буде први избор.
	1
2
3
4
	35,0
35,4
18,4
11,2
	23,9
47,1
15,2
13,8
	
χ2 =29,07
df = 3
p < .01

	4. Ако не можеш да имаш своју децу, онда не треба да имаш деце.
	1
2
3
4
	3,9
9,2
79,1
7,8
	2,7
2,0
90,2
5,1
	
χ2 =10,62
df = 3
p =.001

	5. Донација јајних ћелија је добар начин да се помогне паровима без деце.
	1
2
3
4
	71,4
14,6
8,3
5,8
	85,2
7,1
2,0
5,7
	
χ2 =16,45
df = 3
p =.000


*Понуђени су следећи одговори: 1 = Слажем се; 2 = Нити се слажем, нити се не слажем (нeутралан/а сам); 3 = Не слажем се; 4 = Не могу да формирам мишљење.

	Табела 2 показује да највећи број испитаника има позитивне ставове према донирању јајних ћелија (ајтеми 1, 2 и 5), односно да испитаници не сматрају да пар треба да остане без деце уколико не може да има своју (ајтем 4). У свим овим случајевима девојке дају статистички значајно више позитивних одговора него младићи. Ајтем број 3 испитује став према другој опцији која је досутупна паровима – усвајању. Иако генерално подржавају идеју о донацији јајних ћелија, значајан број испитаника сматра да би усвајање требало да буде први избор или се колеба у вези са одговором ('нити се слажем, нити се не слажем').

Табела 3: Процена специфичних околности у вези са донирањем јајних ћелија
	
Тврдња
	
Понуђени
одговори*
	Младићи
N 206
	Девојке
N 297
	Значајност разлика

	
	
	Проценат
	Проценат
	

	1. Жене које се налазе у процесу вантелесне оплодње треба питати да донирају ћелије које им остану неискоришћене.
	1
2
3
4
	30,1
34,0
13,6
22,3
	24,9
27,6
13,5
34,0
	
χ2 =8,52
df = 3
p < .05


	2. Жене које желе стерилизацију (подвезивање/пресецање јајовода) треба питати да пре тога донирају јајне ћелије.
	1
2
3
4
	48,5
29,6
8,3
13,6
	55,6
17,5
7,1
19,9
	
χ2 =12,06
df = 3
p < .01

	3. Пропагирање донора у медијима је добар начин регрутовања жена за донирање јајних ћелија.
	1
2
3
4
	30,1
43,7
12,1
14,1
	37,9
30,3
11,4
18,5
	
χ2 =10,73
df = 3
p =.01

	4. Жена која донира ћелије и пар који ће их добити треба да остану анонимни једни за друге.
	1
2
3
4
	39,8
29,1
18,9
12,1
	27,6
34,0
21,9
16,5
	
χ2 =8,54
df = 3
p < .05

	5. Донор јајних ћелија треба да има неки однос (као пријатељица/рођака) са паром који добија те ћелије.
	1
2
3
4
	15,0
42,7
32,0
10,2
	10,4
38,0
34,0
17,5
	
NS
(χ2 =7,39
df = 3)

	6. Само женама млађим од 43 године треба дозволити да добију дониране јајне ћелије.
	1
2
3
4
	25,7
27,7
32,5
14,1
	20,2
22,2
39,1
18,5
	
NS
(χ2 =5,99
df = 3)


*Понуђени су следећи одговори: 1= Слажем се; 2 = Нити се слажем, нити се не слажем (нeутралан/а сам); 3 = Не слажем се; 4 = Не могу да формирам мишљење; NS = разлика није статистички значајна.

Табела 3 приказује фреквентност одговора и разлике по полу у процени неких специфичних околности везаних за донирање. Оно што се одмах може уочити је да нема одговора који фаворизује већина испитаника, тј. нема случајева где се 70-80 или чак 90 процената испитаника одлучује за једну варијанту, што је био случај са тврдњама из Табеле 2. С обзиром на то да се ради о ставовима коју су врло значајни за успех кампање донирања, требало би обратити посебну пажњу на њих.
Да би даља обрада података била могућа, испитаници су подељени на две категорије у односу на став према донирању јајних ћелија уопште (првих 5 ајтема, Табела 1): они који недвосмислено подржавају донацију јајних ћелија и они који су резервисани или против. У првој групи налазе се само они испитаници који су на тврдњама 1, 2 и 5 изразили слагање; а на 3 и 4 неслагање. Сви остали испитаници сврстани су у категорију названу „неодлучни или против“.
Табела 4: Категорије општег става према донирању јајних ћелија; резлике у односу на пол
	Општи став према донирању
КАТЕГОРИЈЕ

	Пол

	
	мушки
	женски

	За донирање
	N
	110
	218

	
	% унутар пол
	53,4%
	73,4%

	Неодлучни и против
	N
	96
	79

	
	% унутар пол
	46,6%
	26,6%

	
Укупно
	N
	206
	297

	
	% унутар пол
	100,0%
	100,0%



У Табели 4 приказана је заступљеност мушких и женских испитаника у категоријама става према донирању. Ова категорије формиране су на основу одговора из Табеле 1.
Табела 5: Израженост животних вредности и значајност разлика у односу на пол
	Животне 
вредности
	Пол
	Дескриптивни показатељи
	Значајност разлика

	
	
	М
	SD
	t
	df
	p

	[bookmark: _Hlk14814730]Отвореност за промене
	м
	4,81
	,98
	-4,251
	323,74
	 < .001

	
	ж
	5,12
	,64
	
	
	

	Конзервативизам
	м
	4,46
	,84
	1,431
	385,51
	 > .05

	
	ж
	4,36
	,70
	
	
	

	[bookmark: _Hlk14203747]Превазилажење себе
	м
	5,14
	1,00
	-4,502
	277,54
	 < .001

	
	ж
	5,49
	,50
	
	
	

	Усмереност на себе
	м
	3,87
	,78
	-2,117
	501
	 < .05

	
	ж
	4,01
	,72
	
	
	


Пошто су и све разлике у Табели 5 статистички значајне, даље анализе изражености животних вредности у односу на категорије става према донирању спроведене су на подузорцима младића и девојака посебно (Табела 6 и Табела 7).
Табела 6: Разлике у изражености животних вредности у односу на категорије става према донирању јајних ћелија код младића
	

	t
	df
	p
	M
	СГ разлике
	95% интервал поверења

	
	
	
	
	
	
	доња гран.
	горња гран.

	Отвореност за промене
	4,072
	171,392
	< .001
	.55
	.14
	.28
	.82

	Конзервативизам

	1,548
	184,423
	NS
	.18
	.12
	-.05
	.42

	Превазилажење себе
	4,104
	182,128
	< .001
	.56
	.14
	.29
	.83

	Усмереност на себе

	1,736
	204
	NS
	.19
	.11
	-.02
	.40


NS = разлика није статистички значајна.
Младићи који су за донирање јајних ћелија имају више вредности на Отворености за промене и Усмерености на себе, у односу на младиће који су неодлучни или против донирања. Разлике у Конзервативизму и Превазилажењу себе нису статистички значајне.
Табела 7: Разлике у изражености животних вредности у односу на категорије става према донирању јајних ћелија код девојака
	

	t
	df
	p
	M
	СГ разлике
	95% интервал поверења

	
	
	
	
	
	
	доња гран.
	горња гран.

	Отвореност за промене
	,747
	109,28
	NS
	.07
	.10
	-.12
	.26

	Конзервативизам

	,880
	295
	NS
	.08
	.09
	-.10
	.26

	Превазилажење себе
	,873
	97,52
	NS
	.07
	.08
	-.09
	.24

	Усмереност на себе

	1,335
	295
	NS
	.12
	.09
	-.06
	.31


NS – разлика није статистички значајна
Код девојака нема статистички значајних разлика у изражености животних вредности између оних које су за донирање и оних које су неодлучне или против донирања.

ДИСКУСИЈА
Као што је раније објашњено, да бисмо се уверили да испитаници размишљају о донацији јајних ћелија као о реалној могућности у РС, најпре је дата информација о доношењу закона, након чега је проверено да ли су испитаници знали за то. Као што се може видети у Табели 1, највећи број испитаника није знао за доношење закона. Могуће је да се ситуација мало променила, јер су у међувремену медији јављали и о отварању банке гамета. Не сматрамо да се ради о значајној промени, јер је медијски било покривено и доношење закона. Уколико бисмо популацију младих, који представљају не само потенцијалне доноре, него и животно окружење парова којима је донација потребна, желели да информишемо о донирању, за то неће бити довољни канали који емитују вести. Девојке из испитиваног узорка су биле обавештеније од младића. Претпоставка је да девојке генерално обраћају више пажње на информације везане за репродуктивно здравље, али у овом истраживању нису тражени подаци који би подржали или оповргли ову идеју.
Основни проблем истраживања био је испитивање ставова према донирању јајних ћелија. Овакви подаци су неопходни за постављање адекватних циљева у будућим кампањама. С обзиром да се ради о новом феномену, са којим се испитаници нису сусретали, ставови не могу бити чврсти. Са једне стране је то добро, јер пружа већу могућност за обликовање става, али у исто време може бити и неповољна околност – ако се јавност најпре или најчешће сусретне са негативним информацијама у вези са донирањем, ставови ће се променити у том смеру. Колебање ставова доводи и до тога да, тренутно, нема смисла рачунати поузданост примењених скала, јер испитаници имају донекле супротстављена уверења (подржавају донацију и слажу се да пар који је неплодан не треба да остане без деце, али се у исто време и колебају да ли би усвајање требало да буде прва опција). Квалитативна истраживања парова који имају потешкоћа са зачећем показују да се они данас најрадије опредељују за оне опције који им омогућавају (бар делимично) биолошко сродство са дететом (Golombok, 2015), односно траже опцију која је најближа 'природној'. На ово не треба гледати као на негативан феномен, 'крвне', сродничке везе јесу нешто чему многи људи придају велики значај (Freeman et al., 2014). Међутим, овде треба бити нарочито опрезан, да кампања која подржава донирање у исто време не обесхрабри усвајање. Односно, треба подржати обе опције, на шта су, највероватније, мислили и наши испитаници. Генерално гледано, студенти су спремни да подрже донацију ооцита (Табела 2); сразмерно мали број изражава недвосмислено негативан став. Насупрот резултатима неких иностраних истраживања која су поменути раније, у нашем узорку девојке су биле спремније да подрже донацију. Могуће је да су тврдње, код женских испитаника, провоцирале већу емпатију и солидарност са женом којој је таква донација потребна. Овај резултат – позитивнији ставови девојака – јесте охрабрујући у смислу регрутовања донора, али то никако не значи да у кампањи треба запоставити младиће, односно мушкарце. Они су партнери и окружење које треба да подржи донирање, тако да поруке акције морају бити усмерене подједнако и ка женама и ка мушкарцима.
Испитаници су замољени да изразе свој став и у вези са неким специфичним околностима донирања (Табела 3). Овде готово да нема фаворизованих одговора, осим код друге тврдње – отприлике половина испитаника сматра да би жене које желе подвезивање јајовода требало питати да пре тога донирају јајне ћелије. Оно на шта треба посебно обратити пажњу су ставови испитаника у вези са првом и трећом тврдњом. У овом тренутку, само трећина младића и четвртина девојака из узорка сматра да би жене у процесу ВТО требало питати да донирају јајне ћелије које остану неискоришћене. Сетимо се да закон дозвољава добровољне доноре и пацијенте доноре; с обзиром да плаћање није дозвољено, неопходно је максимизовати шансе за опције које су на располагању. У овом случају то значи изграђивање позитивног односа према донацији из ВТО процеса. Ако се вратимо на ранију идеју о нешто већој емпатији женских испитаника према женама које имају потешкоћа са зачећем, могуће је да се девојке мање слажу са тражењем донација од пацијената, јер би та ситуација могла изазвати додатни стрес. 'Дељење јајних ћелија' и јесте опција према којој постоје подељени ставови стручњака, као што је објашњено у Уводу. И овде ће за кампању бити изазов истицање непроцењиве помоћи коју донирање пружа, али без стварања кривице оним женама у ВТО процесу које не желе да деле своје јајне ћелије. Са трећом тврдњом, пропагирањем донора у медијима, слаже се (само) трећина младића и нешто више девојака. Велики број испитаника који се колеба овом поводом можемо схватити као неповерљивост према 'рекламирању' донирања гамета. Ово јесте разумљиво, јер управо илуструје сутуацију у којој је јајна ћелија роба као и свака друга. Зато ће бити потребно да спотови кампање што мање личе на познате рекламе, а више на, рецимо, кратке животне приче. Код тврдњи 4. и 5. видимо колебање испитаника у вези са анонимношћу донора. Ово је врло сложено питање, поводом којег су многе европске земље, које су раније кренуле да донирањем, дошле до става да треба укинути анонимност донора. Међутим, нама тек предстоји прелажење пута прихватања донирања, тако да, тренутно, има смисла подржати анонимност.
На крају, желели смо и да испитамо да ли постоје разлике у изражености животних вредности код испитаника који недвосмислено подржавају донацију и код оних који се колебају или су против. Код младића су Отвореност за промене и Превазилажење себе биле вредности израженије у групи оних који недвосмислено подржавају донирање ооцита (Табела 6). Иако је разумљиво да млади људи који верују да је важно радити ствари на свој начин и пробати нове ствари у животу (Усмереност на себе и Стимулација) подржавају донирање, можда ово није најзахвалније за кампању - донација није авантура. Вредност која свакако може бити искоришћена јесте Превазилажење себе (Човекољубље и Универзалност). Дакле, на нашем узорку је потвђено да су алтруистичке вредности значајне за подржавање донирања, али само код младића. Код девојака ниједна разлика није била статистички значајна (Табела 7). Односно, не можемо рећи да су испитиване животне вредности допринеле разумевању зашто су неке девојке биле за, а неке уздржане у вези са донирањем. При том је интересантно да су и Отвореност за промене и Превазилажење себе заправо израженије код девојака (Табела 5). Још једном ћемо се вратити на идеју да је специфична форма емпатије – емпатија са женом која не може да постане мајка – значајан фактор у обликовању ставова код девојака. Ово би требало проверити у наредним истраживањима и, ако се покаже тачним, етички коректно употребити у кампањи. Вреди поменути и да Конзервативност (Сигурност, Конформизам и Традиција) није животна вредност која, на узорку студената, доприноси разлици у ставовима.
На крају ћемо још једном истаћи да донирање јајних ћелија доноси са собом више комплексних питања и да ћемо се, вероватно, суочити са мањим бројем донираних јајних ћелија него што је паровима потребно. Ставови студената, потенцијалних донора, према донирању ооцита су генерално позитивни. Када се испитују неке специфичне околности у вези са донирањем (пацијенти-донори, медијско промовисање, анонимност донора), испитаници дају различите одговоре, тј. гледано у целини, немају формиран став према испитиваним ситуацијама. Разлике у изражености појединих животних вредности код испитаника који подржавају донирање и код оних који се колебају/не подржавају нађене су само на подузорку младића. У кампањи која промовише донирање упутније је искористити Превазилажење себе, него Отвореност за промене. О могућим изворима разлика у ставовима девојака нисмо сазнали много у овом истраживању. Препорука за будућа истраживања је испитивање улоге емпатије.

